text: Carl Holst: Mødetidspunkter fastsættes af flertallet
  08 januar 2014 kl. 14.46
  Det nyvalgte regionsrådsmedlem Marianne Mathiesen er i dag frustreret over at regionsrådsmøderne foregår i arbejdstiden. Men regionsrådsformand Carl Holst, har ikke tænkt sig at ændre på mødetidspunkterne.
  Der er nemlig ikke ændret på mødetidspunkterne i den nye regionsrådsperiode i forhold til den forrige.
  -For nogle passer det bedst, at møderne ligger om dagen, og for andre er det bedst om aftenen. Derfor har vi indgået et kompromis, der passer flest muligt, og det er klokken 15, fortæller Carl Holst til TV SYD.
  Marianne Mathiesen mener også, at det er udemokratisk, at mange bliver udelukket fra at kunne sidde i regionsrådet, hvis man er selvstændig eller har fuldtidsjob.
  -Det er helt umuligt at kunne være i et politisk folkevalgt erhverv, uden at det har en konsekvens for den arbejdsplads man er på, siger Carls Holst.
  